ประกาศคณะกรรมการกํากับหลักทรัพย์และตลาดหลักทรัพย์ที่ กน. 35/2546เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์(ฉบับที่ 2) อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 126(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 3) พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้เพิ่มบทนิยามคําว่า "ผู้ดูแลผลประโยชน์" ระหว่างบทนิยามคําว่า "ประกาศ ที่ กน. 46/2541" และ "สํานักงาน" ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2546 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์ ลงวันที่ 30 กันยายน พ.ศ. 2546 ดังต่อไปนี้ ""ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวมวายุภักษ์" ข้อ 2 ให้ยกเลิกความในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2546 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์ ลงวันที่ 30 กันยายน พ.ศ. 2546 และให้ใช้ความต่อไปนี้แทน "ข้อ 2 การจัดตั้งและจัดการกองทุนรวมวายุภักษ์ นอกจากที่กําหนดไว้ในประกาศนี้ ให้เป็นไปตามประกาศ ที่ กน. 46/2541 โดยอนุโลม ยกเว้นข้อ 24 มิให้นํามาใช้บังคับ" ข้อ 3 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2546 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์ ลงวันที่ 30 กันยายน พ.ศ. 2546 และให้ใช้ความต่อไปนี้แทน "ข้อ 5 การลงทุนหรือแสวงหาประโยชน์จากหลักทรัพย์ สัญญาซื้อขายล่วงหน้า ทรัพย์สินอื่น หรือไปหาดอกผลหรือแสวงหาประโยชน์โดยวิธีอื่น เพื่อเป็นทรัพย์สินของกองทุนรวมวายุภักษ์ ต้องเป็นไปตามอัตราส่วน หลักเกณฑ์ และเงื่อนไขที่สํานักงานประกาศกําหนด ทั้งนี้ ให้กองทุนรวมวายุภักษ์เข้าเป็นคู่สัญญาที่กระทรวงการคลังให้สิทธิในการขายทรัพย์สินคืน และเข้าเป็นคู่สัญญาที่ให้สิทธิกระทรวงการคลังในการซื้อทรัพย์สินคืนได้ โดยไม่จํากัดอัตราส่วน" ข้อ 4 ให้เพิ่มความต่อไปนี้เป็นข้อ 5/1 และข้อ 5/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 26/2546 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวายุภักษ์ ลงวันที่ 30 กันยายน พ.ศ. 2546 "ข้อ 5/1 การคํานวณและประกาศมูลค่าทรัพย์สินสุทธิและมูลค่าหน่วยลงทุน ของกองทุนรวมวายุภักษ์และของหน่วยลงทุนแต่ละชนิด ให้บริษัทจัดการดําเนินการดังนี้ (1) คํานวณมูลค่าทรัพย์สินสุทธิและมูลค่าหน่วยลงทุน ของกองทุนรวมวายุภักษ์ และของหน่วยลงทุนแต่ละชนิด ทุกสิ้นวันทําการ (2) ประกาศมูลค่าทรัพย์สินสุทธิของกองทุนรวมวายุภักษ์ และมูลค่าหน่วยลงทุนของหน่วยลงทุนแต่ละชนิด ของวันทําการสุดท้ายของสัปดาห์ และของวันปิดทะเบียนผู้ถือหน่วยลงทุนเพื่อการจ่ายเงินปันผล ภายในวันทําการถัดจากวันทําการสุดท้ายของสัปดาห์ หรือถัดจากวันปิดทะเบียนผู้ถือหน่วยลงทุนเพื่อการจ่ายเงินปันผล แล้วแต่กรณี มูลค่าหน่วยลงทุนของกองทุนรวมวายุภักษ์ หมายถึง มูลค่าทรัพย์สินสุทธิของกองทุนรวมวายุภักษ์หารด้วยจํานวนหน่วยลงทุนที่จําหน่ายได้แล้วทั้งหมด มูลค่าหน่วยลงทุนของหน่วยลงทุนแต่ละชนิด หมายถึง มูลค่าทรัพย์สินสุทธิของหน่วยลงทุนแต่ละชนิดหารด้วยจํานวนหน่วยลงทุนที่จําหน่ายได้แล้วทั้งหมดของหน่วยลงทุนแต่ละชนิด มูลค่าทรัพย์สินสุทธิและมูลค่าหน่วยลงทุน ของกองทุนรวมวายุภักษ์และของหน่วยลงทุนแต่ละชนิด ต้องได้รับการรับรองโดยผู้ดูแลผลประโยชน์ด้วยการประกาศตามวรรคหนึ่ง ให้บริษัทจัดการประกาศในหนังสือพิมพ์รายวันอย่างน้อยหนึ่งฉบับ และปิดประกาศไว้ในที่เปิดเผย ณ ที่ทําการทุกแห่งของบริษัทจัดการ และจัดให้มีประกาศดังกล่าวไว้ ณ สถานที่ติดต่อทุกแห่งของตัวแทนที่บริษัทจัดการแต่งตั้งให้ทําหน้าที่ซื้อขายหน่วยลงทุนของกองทุนรวมวายุภักษ์ในตลาดรองข้อ 5/2 การจ่ายเงินปันผลของกองทุนรวมวายุภักษ์ให้จ่ายได้จากกําไรสะสมหรือกําไรสุทธิเมื่อกองทุนรวมมีกําไรสะสมจนถึงงวดบัญชีที่จะจ่ายเงินปันผลหรือมีกําไรสุทธิในงวดบัญชีที่จะจ่ายเงินปันผลนั้น หรือจากสํารองการจ่ายเงินปันผล ในกรณีที่บริษัทจัดการพิจารณาให้มีการจ่ายเงินปันผลของกองทุนรวมวายุภักษ์ ให้บริษัทจัดการประกาศการจ่ายเงินปันผล วันปิดทะเบียนผู้ถือหน่วยลงทุนเพื่อการจ่ายเงินปันผล และอัตราเงินปันผลโดยไม่ชักช้า ทั้งนี้ โดยให้บริษัทจัดการปฏิบัติดังต่อไปนี้ (1) ประกาศในหนังสือพิมพ์รายวันอย่างน้อยหนึ่งฉบับ (2) ปิดประกาศไว้ในที่เปิดเผย ณ ที่ทําการทุกแห่งของบริษัทจัดการ และจัดให้มีประกาศดังกล่าวไว้ ณ สถานที่ติดต่อทุกแห่งของตัวแทนที่บริษัทจัดการแต่งตั้งให้ทําหน้าที่ซื้อขายหน่วยลงทุนของกองทุนรวมวายุภักษ์ในตลาดรอง (3) ส่งหนังสือแจ้งให้ผู้ดูแลผลประโยชน์และผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุน ในกรณีที่ผู้ถือหน่วยลงทุนไม่ใช้สิทธิขอรับเงินปันผลจํานวนใดภายในอายุความใช้สิทธิเรียกร้องตามประมวลกฎหมายแพ่งและพาณิชย์ ห้ามบริษัทจัดการนําเงินปันผลจํานวนดังกล่าวไปใช้เพื่อการอื่นใดนอกจากเพื่อประโยชน์ของกองทุนรวมวายุภักษ์" ข้อ 5 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2546 เป็นต้นไป ประกาศ ณ วันที่ 3 พฤศจิกายน พ.ศ. 2546 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์